**-NACRT PRIJEDLOGA-**

**KLASA: 935-01/21-01/1**

**URBROJ: 2176-4-01-22-2**

Na temelju članka 9. stavak 1. Zakona o naseljima (“Narodne novine” broj 54/88) i članka 37. Statuta Grada Novske (“Službeni vjesnik Grada Novske”, broj 8/21), uz prethodno mišljenje Mjesnog odbora Paklenica, Gradsko vijeće Grada Novske na svojoj \_\_\_\_\_sjednici održanoj \_\_\_\_\_\_\_\_\_\_\_\_\_\_\_godine donosi

**ODLUKU**

**o određivanju imena ulica u naselju Paklenica**

Članak 1.

Ovom Odlukom određuju se imena ulica u naselju Paklenica.

Članak 2.

Imena ulica u naselju Paklenica određuju se kako slijedi:

1. Paklenica
2. Batalovka

Članak 3.

Ova Odluka stupa na snagu osmog dana od dana objave u “Službenom vjesniku” Grada Novske.

SISAČKO – MOSLAVAČKA ŽUPANIJA

GRAD NOVSKA

GRADSKO VIJEĆE

 **PREDSJEDNIK**

 **Ivica Vulić**

**OBRAZLOŽENJE NACRTA PRIJEDLOGA**

Pravni temelj za donošenje ove Odluke je sadržan u članku 9. Zakona o naseljima (Narodne novine, broj54/88) koji propisuje da ime naselja, ulice i trga određuje skupština općine uz pribavljeno mišljenje mjesnih zajednica na čijem području se nalazi naselje, ulica odnosno trg.

U arhivi Grada Novske i nadležnog katastra u Novskoj ne postoji odluka o određivanju imena ulica u Paklenici, pa pretpostavljamo da nije nikada niti donesena.

Ovim nacrtom prijedloga odluke određuju se postojeća imena ulica u naselju Paklenica: ulice Paklenica i Batalovka. Ovaj nacrt prijedloga u pisanoj formi dostavlja se Mjesnom odboru Paklenica radi davanja prethodnog mišljenja.

Posebno napominjemo da donošenje i primjena predložene odluke neće prouzročiti trošak građanima naselja Paklenica te da neće biti potrebe za mijenjanjem osobnih dokumenata.

Grad Novska

Upravni odjel za komunalni sustav, prostorno planiranje i zaštitu okoliša